TULD JERUUSALEMMAST Jumala õigsus
Shalom kallid sõbrad! Rõõm olla teiega.
On hea kuulda Jumala Sõna.
Usk tuleb kuulmisest ja kuulmine Jumala Sõna kaudu.
Täna räägime Jumala õigsusest.
1. Moosese raamat 15:1.
"Pärast neid lugusid tuli Aabramile nägemuses Issanda sõna, kes ütles:
'Ära karda, Aabram! Mina olen sulle kilbiks. Sinu tasu on väga suur!'"
Mis juhtus enne seda?
Aabraham, kelle nimi oli toona veel Aabram,
oli naasnud sõjast. Ta oli võitnud suuri armeesid.
318 sõduri abil oli ta võidu saanud.
Seda öeldakse 14. peatükis.
On kirjutatud, et tal oli kaasas
318 meest.
Ta võitis suured kuningad.
"Ja kui ta Kedorlaomerit
ja koos temaga olevaid kuningaid löömast tagasi tuli,
läks Soodoma kuningas temale vastu Saave orgu,
see on Kuningaorgu.
Ja Melkisedek, Saalemi kuningas, tõi leiba ja veini,
sest tema oli kõige kõrgema Jumala preester."
Jumala Sõna järgi Heebrealaste kirjas
on Melkisedek Jeruusalemma kuningas.
Jeruusalemm on üsna kaugel
toonasest Soodomast ja Gomorrast.
Siin näeb midagi äärmiselt huvitavat.
Ka Melkisedek lahkus.
Soodoma kuningas tuli talle vastu tühjade kätega.
Melkisedek tõi talle leiba ja veini.
Need on Jeesuse ihu ja vere sümbolid.
See sümboliseeris päästet,
meie päästet, mille saime uue lepingu kaudu.
Melkisedek tõi talle leiba ja veini,
mis sümboliseerivad lepingut.
Vaadake, mida Melkisedek ütleb:
"Ta õnnistas teda ning ütles: 'Olgu õnnistatud Aabram,
kõige kõrgema Jumala, taeva ja maa Looja poolt!
Olgu kiidetud kõige kõrgem Jumal, kes sinu vaenlased su kätte andis!'
Ja Aabram andis temale kümnist kõigest."
Kümnise andmine oli usutegu.
Tähtis on siin see,
et Melkisedek õnnistas teda.
Ta õnnistas teda sõnadega.
Sama tegi Jeesus meiega.
Jeesus õnnistas meid ja ütles meile sõnu,
mis töötavad meie eludes.
Ta ka tänas Jumalat, öeldes:
"Olgu kiidetud kõige kõrgem Jumal, kes sinu vaenlased su kätte andis!"
Ta ülistab ja kiidab Jumalat.
Seejärel andis Aabram talle kõigest kümnist.
Me ei räägi täna kümnisest ja ohvriannist,
vaid sellest, et Melkisedek kujutab Jeesust Kristust.
Melkisedek oli Jeruusalemma kuningas,
Saalemi kuningas ja kõigekõrgema Jumala preester.
Meie Issand Jeesus on samuti Kuningate Kuningas ja ülempreester.
Jeesus Kristus on nii Kuningate Kuningas
kui kõrgeima Jumala ülempreester.
Ta tõi talle leiba ja veini.
Sama tegi ka Jeesus.
Enne ristilöömist kogus Jeesus oma jüngrid
ja pidas viimase leivamurdmise.
Jeesus ütles: See on mu ihu, mis murti teie eest,
ja see on mu veri, mis on valatud teie pattude eest.
Ta ütles: Võtke ning sööge ja jooge.
Tehke seda minu mälestuseks.
Peame mõistma, et me ei saa oma tegudega päästet ära teenida.
Meid on päästetud taevase Isa armu läbi,
mille Ta andis oma Poja Jeesuse, suure ülempreestri kaudu.
Jeesusel oli ka teine ülesanne.
Ta oli Jumala Tall, kes kandis ära maailma patud.
Aabram andis kümnist usus.
Pärast seda
sai Aabram sõna Jumalalt ehk nägi nägemuse.
Jumal ütles talle: "Ära karda, Aabram! Mina olen sulle kilbiks.
Sinu tasu on väga suur!" Mida Aabram kartis?
Jumal ütles: "Mina olen sulle kilbiks."
Kui räägitakse Aabrami kilbist,
arvame, et see tähendab sõdurite kilpi,
nagu Rooma sõjameestel või sõduritel tuhandete aastate eest
olid väiksemad või suuremad kilbid.
Ta nägi suurt kilpi, kuid see ümbritses teda.
See on Jumala õigsuse kilp.
Jumal ütleb: Ära karda, olen sind õigeks teinud.
Oled õige ja sul on minu kilp.
Mina kaitsen sind.
See kaitse on Jumala õigsus.
Jumal ütles: "Ära karda!"
Mida Aabram kartis?
Aabram kartis, et temaga juhtub midagi,
sest ta võitis suured kuningad.
Kui me ei tunne Jumala õigsust, elame hirmus.
Kuidas see juhtus?
Siin näeme, kuidas Jumal tegi Melkisedeki kaudu lepingu.
Ta kuulutas lepingu välja leiva ja veini toomisega.
Samamoodi võtsime Kristuse surma
ning Jeesuse ihu ja vere kaudu vastu
lepingu ja pattude lepitamise.
Kui Jeesus tõusis surnuist,
on kirjutatud,
et ingel ütles Maarjale ja naistele,
kes olid hauale tulnud:
"Ärge kartke!"
Kui Jeesus tõusis surnuist,
tegi Jumal vaimus õigeks need, kes usuvad Temasse.
Me ei pea kartma.
Täiuslik armastus ajab kogu hirmu välja.
Tavaliselt kardavad patused.
Isegi kui teda ei jahitaks, ta ikkagi kardab.
Patt tekitab inimestes hirmu.
Kui inimesel on patuseid mõtteid,
hakkab ta kartma.
Patune kardab,
sest peab oma tegude eest vastust andma.
Näiteks kurjategija on patune.
Ta kardab pidevalt, et peab aru andma, kuna pole õige.
Kuningas Taavet ütleb Psalmis 32:
"Õnnis on see, kelle üleastumine on andeks antud,
kelle patt on kinni kaetud.
Õnnis on inimene, kellele Issand pahategu ei arvesta
ja kelle vaimus ei ole kavalust."
Peame seega mõistma, et Jeesuse ülestõusmises
saime Jumala õigsuse. Me ei pea kartma.
Jumal ütles Aabramile: "Ära karda, su tasu on väga suur."
Usu palk on tõeliselt suur.
Aabram oli usu mees.
Ta uskus Issandat ja see arvati talle õigsuseks.
See pole kerge.
Loeme Habakuki raamatust.
Habakuk ütleb midagi huvitavat,
mis on kindlasti põnev teilegi. Halleluuja!
Habakuk 2:4: "Vaata, kes on isemeelne,
selle hing ei ole siiras ta sees; aga õige elab oma usust."
Õige elab oma usust.
Jumal ütles Aabramile:
"Pärast neid lugusid tuli Aabramile nägemuses Issanda sõna, kes ütles:
'Ära karda, Aabram! Mina olen sulle kilbiks. Sinu tasu on väga suur!'"
Usu palk on suur.
Kui usud, et sind on Jeesuse ülestõusmises õigeks tehtud,
on usu palk tõeliselt suur.
Saad näha selle tulemusi.
Kui tead, et oled õige,
ja mõistad seda,
palvetad ja hakkad rääkima selle arusaamise kaudu.
Siis kaob su hirm,
sest õigel pole vaja karta.
Õige elab oma usust.
Usk toob seega elu, mitte surma.
Hirm on tegelikult surma tagajärg.
Jumal ütles Aadamale:
Sured, kui sööd hea ja kurja tundmise puust.
Ta ei surnud.
Jumal tuli aeda,
ja Aadam läks peitu.
Ta ütles, et kartis, kui kuulis Jumala häält,
sest oli alasti.
On tähtis mõista, et ta suri vaimselt.
Hiljem suri ta vanadussurma,
kuid mitte tol hetkel.
Surma tagajärg, hirm, hakkas siiski juba mõju avaldama.
Seepärast ajas Jumal Aadama ja Eeva paradiisist välja,
selles suunas, kus ta kutsus Aabrami.
See on enamvähem
tänase Iraagi ja Iraani piirkonnas.
Sealt tuli Aabram Kaananimaale.
Aabraham uskus Issandasse ja see loeti talle õigsuseks.
Ta uskus, et Jumal on Talle kilbiks.
Ta mõistis, et Jumal
tegi ta õigeks.
Seetõttu usume meiegi,
et Kristuse surma kaudu on meie patud lepitatud.
Samamoodi peame meie uskuma,
et Kristuse ülestõusmises saime Jumala õigsuse.
Jesaja ütleb: "...ta on mind riietanud päästeriietega..."
Ta rääkis Jeesuse surmast 700 aastat enne Jeesuse surma
ja ülestõusmist.
"...ja katnud õigusekuuega."
See tähendab Kristuse ülestõusmist.
Kui usud seda, on su palk suur.
Hakkd lõikama elu lõikust.
Halleluuja!
Elu lõikus tähendab tervist,
õnnistust, Jumala tõotusi, mis täituvad,
võite ja vilju jne.
Peame uskuma,
et oleme õigeks tehtud Kristuse ülestõusmise kaudu.
Kui teeme vigu,
kuigi oleme patu vastu,
aga kui teeme pattu,
ja eksime kitsalt teelt kõrvale või komistame teel,
peame teadma, et isegi kui õige langeb,
on ta endiselt õige.
Alati kui õige langeb, tõstab Jumal ta üles.
Jumal tõstab ta alati üles.
7 on mitmekordistumise arv.
Võime teekonnal vigu teha.
Kuid oleme siiski endiselt õiged.
Loeme 1. Johannese kirjast.
1. Johannese 2.
Loeme, mida räägib jünger Johannes.
1. Johannese 2:1.
"Mu lapsed, seda ma kirjutan teile, et te ei teeks pattu.
Aga kui keegi patustab, siis on meil eestkostja Isa juures,
Jeesus Kristus, kes on õige,
ning tema on lepitusohver meie pattude eest,
kuid mitte üksnes meie, vaid ka terve maailma pattude eest.
Ja sellest me tunneme ära, et oleme teda mõistnud,
kui me peame tema käske.
Kes ütleb: 'Mina tunnen teda', aga ei pea tema käske,
see on valetaja ja temas ei ole tõde.
Kuid kes peab tema sõna,
selles on tõesti Jumala armastus saanud täiuslikuks.
Sellest me tunneme ära, et oleme temas.
Kes ütleb enese püsivat temas,
see on ka ise kohustatud käima nõnda, nagu tema on käinud."
Peame mõistma neid salme.
Esmalt öeldakse, et "kui keegi teeb pattu,
siis on meil eestkostja Isa juures, Jeesus Kristus, kes on õige."
Ka meie oleme õiged Temas.
Teiseks, on vale mõelda,
et alati, kui teeme vea või langeme pattu,
oleme kaotanud õige positsiooni.
Siis peaks Jeesus tulema uuesti ristile surema
ja surnuist üles ärkama.
See ei käi nii. Jeesus suri ja tõusis surnuist üles üheainsa korra.
Ta tõusis taevasse ja istub nüüd Isa paremal käel.
Ta on meie kaitsja.
Tema veri räägib paremini kui Aabeli veri.
Me ei kaota õige positsiooni.
Kui teeme vigu või pattu,
peame need tunnistama,
et Püha Vaim saaks meid puhastada
ja parandada meie mõttemaailma
Jumala Sõna ja Vaimu kaudu.
Laseme Pühal Vaimul Jumala Sõna kaudu murda
mõistuse kindlustused
ja täita oma meele Jumala kuningriigi mõtetega.
Ta ütleb,
et peame järgima Tema käske.
Inimesed ütlevad: "Vaata nüüd, käske tuleb täita!"
Siin ei viidata Kümnele käsule Tooras.
Vaatame, mis käske siin mõeldakse.
Halleluuja!
Loeme, mis need käsud on. 1. Johannese 3:23.
"Ja see on tema käsk, et me usuksime tema Poja Jeesuse Kristuse nimesse
ja armastaksime üksteist, nii nagu tema meile on käsu andnud.
Ja kes peab tema käske, püsib Jumalas ja Jumal temas.
Ja sellest me tunneme ära,
et tema püsib meis - Vaimust, kelle ta meile on andnud."
Esimene käsk on
uskuda Tema Poja Jeesuse Kristuse nimesse.
Kui usud Temasse ja armastad Issandat oma Jumalat kogu südamest
ning kogu hingest ja kogu meelest,
siis võtad vastu selle, kes Ta läkitas ja kõik, mis Ta andis.
Usud Jumala Pojasse ja armastad Jumalat.
Kui usud Poega, armastad ka Jumalat.
Kui usud Poega, tead, et Jumal armastab sind.
Ta andis oma ainsa Poja sinu pärast.
Armastad Jumalat.
Armastad Teda, sest Tema armastas Sind.
Seepärast ütleme,
et sa ei saa olla üks päev õige ja teine päev patune.
Oled püsinud kindlana ja vastu pidanud.
Oled püüdnud ja andnud kõik.
Sul on õnnestunud nädal aega õige olla.
Ühel päeval teed pattu.
Seejärel oled kaks nädalat õige
ja kaks päeva patune.
Sa kas oled õige või patune.
Jumala Sõna järgi on meid õigeks tehtud
Kristuse ülestõusmises.
Ja kui meid on õigeks tehtud, pole meil vaja karta.
Jumal ütles Aabramile: "Sinu tasu on väga suur."
Loeme, mis tasu Aabraham sai.
Mis oli Aabrahami palk?
1. Moosese 24:1.
"Kui Aabraham oli vana ja elatanud
ning Issand oli Aabrahami kõigiti õnnistanud."
Jumal õnnistas Aabrahami kõiges.
Vaadake, kui huvitav.
Alguses ütles Jumal talle: "Olen sulle kilbiks."
Jumal tegi ta õigeks.
Ta võttis vastu Jumala õigsuse.
Jumal ütles talle: "Sinu tasu on väga suur."
Jääge siis usus kindlaks.
"Kui Aabraham oli vana ja elatanud
ning Issand oli Aabrahami kõigiti õnnistanud."
Jumal tahab seda ka meie eludesse.
Üksnes õige võib selle saada. Õige elab oma usust.
Ta usub sellesse, et Jumal on ta õigeks teinud
ja see ei sõltu inimese tegudest.
Aabram polnud veel midagi teinud, kui Jumal ta õigeks tegi.
Aabraham uskus Jumalasse ja see arvestati talle õigsuseks.
Ta ei teinud midagi.
Teile kuulub õnnistus,
mitte seepärast, et olete nii kaunid ja head, kuigi olete kindlasti sedagi,
vaid seetõttu, et Jumal maksis hinna
oma Poja Jeesuse Kristuse kaudu.
Jumal äratas Jeesuse surnuist.
Me ei tee midagi, vaid ainult võtame vastu.
Mõistan, et vahel on väga raske lihtsalt uskuda.
Tahaksime midagi teha.
Tahame teha midagi, et saaksime palga.
Küsime, mida saaksime teha.
Tahan midagi teha!
Aga Jumal ütleb: Ära tee midagi.
Istu ja võta vastu usk.
Usk tuleb kuulmisest ja kuulmine Jumala Sõnast.
Võta esmalt vastu Jeesuse lepitustöö
ja Jumala õigsus.
Siis hakkad tegutsema nagu õige;
mitte enam üks päev õige, teine päev patune.
Kui inimene mõistab seda tõde,
saab ta õnnistuse.
Kõik, kes seda mõistavad, saavad õnnistatud.
Aabraham mõistis seda ja seda, mis temaga juhtus.
Seejärel kirjutatakse:
"Kui Aabraham oli vana ja elatanud
ning Issand oli Aabrahami kõigiti õnnistanud."
Nii peab olema meiegi eludes.
Apostel Paulus ütleb,
et ta lõpetas oma võidujooksu
ja säilitas usu.
Jumal oli valmistanud talle õigsuse pärja.
Ta oli lõpetanud oma jooksu ja säilitanud usu.
Usk on Aabrahami usk.
Jumal tegi patused õigeks Kristuse ülestõusmise kaudu.
Seepärast ütleb Paulus:
"Nüüd on mulle valmis pandud õiguse pärg."
Selle saavad kõik, kellel on toosama usk.
Vennad ja õed,
saame suure tasu.
Püsigem usus lõpuni kindlaina Jeesuse Kristuse armu abil,
mis on meile antud
Tema surmas ja ülestõusmises.
Issand õnnistagu teid!
Võtke usus vastu Jumala õnnistus.
Soovin teile head tulevikku
ja et saaksite näha, kuidas teie lapsed järgivad Jeesust.
Jeesuse Kristuse nimel.
Tõlge: Monika Jaaguri